Peliviikko: Nuorten ja nuorten aikuisten peliluola pääkirjastolla
2024-11-05 15:00 - 18:30 (Europe/Helsinki) | Pääkirjasto, Maaherrankatu 12, Kuopio, 70100, Suomi
Tiistaina 5.11. klo 15-18.30 Kuopion pääkirjaston kokoussalissa.
Tervetuloa viettämään iltaa pelillisissä merkeissä! Nappaa mukaan kaveri ja tulkaa kokeilemaan VR-laseilla pelailua, tutustukaa erilaisiin lautapeleihin tai pelatkaa viihdyttäviä konsolipelejä.
Tapahtumaan on vapaa pääsy, mutta sen ikäraja on 16+ (jousto 3 vuotta, mikäli mukana on tuttu täysi-ikäinen huoltaja).
Katso koko Peliviikon ohjelma täältä https://kuopionkirjasto.fi/2024/10/29/peliviikon-ohjelmaa-4-10-11/

Luupin alla -keskustelutilaisuus pääkirjaston lehtisalissa
2024-11-05 10:00 - 11:00 | Pääkirjasto, Maaherrankatu 12, Kuopio, 70100, Suomi
Kaikille avoin Luupin alla -keskustelutilaisuus ajankohtaisista aiheista Kuopion pääkirjaston lehtisalissa seuraavina ajankohtina:

Ti 21.1. klo 10–11
Ti 18.2. klo 10–11
Ti 18.3. klo 10–11
Ti 15.4. klo 10–11

Mitkä asiat Kuopiossa puhuttavat?
Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa. Keskustelua luotsaa Jukka Kervinen.
Tarjolla on kahvia ja pientä purtavaa. Tervetuloa!

Book Club – keskustellaan kirjoista ja harjoitellaan suomea
2024-11-04 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Puijonlaakson kirjaston kielikahvilamaisessa lukupiirissä keskustelemme rennosti kirjoista suomen kielellä. Kokoontumiset on tarkoitettu henkilöille, jotka pitävät kirjallisuudesta ja haluavat kohentaa suomen kielen taitoaan. Tapahtumaan voi osallistua myös kuuntelijana.
ma 2.9. klo 17–18
keskustellaan F. Scott Fitzgeraldin teoksesta Kultahattu
ma 7.10. klo 17–18
keskustellaan Arto Paasilinnan teoksesta Jäniksen vuosi
ma 4.11. klo 17–18
Luettava kirja päätetään 7.10. kerralla
Kirjaston työntekijät ohjaavat lukupiiriä ja varmistavat, että tilaisuus noudattaa kirjaston henkisesti turvallisen tilan periaatteita.
Tapahtumaan ei ole ilmoittautumista. Tervetuloa!

Book Club – discussing books and practicing Finnish
Puijonlaakso Library Book Club allows relaxed Finnish-language discussions about books. The events are intended for individuals who enjoy literature and want to improve their Finnish language skills. You can also participate as a listener.
Upcoming discussion dates and book selections:
Monday, 2 September from 5:00 PM to 6:00 PM:
Discussing F. Scott Fitzgerald’s The Great Gatsby (Kultahattu in Finnish).
Monday, 7 October from 5:00 PM to 6:00 PM:
Discussing Arto Paasilinna’s The Year of the Hare (Jäniksen vuosi in Finnish).
Monday, 4 November from 5:00 PM to 6:00 PM:
The book to be read will be decided on the 7 October meeting.
Library staff will host the gatherings to ensure that the principles of a mentally safe space are met.
No registration is required for the event. Welcome!

Aikuisten aamubingo
2024-11-04 09:30 - 11:00 | Pääkirjasto, Maaherrankatu 12, Kuopio, 70100, Suomi
Aikuisten aamubingo
Maanantaina 4.11. klo 9.30–11.00 pääkirjaston kokoussalissa
Pääkirjaston peliviikko polkaistaan käyntiin aamuisella aikuisten bingolla! Olit sitten jo kokenut bingotaitaja tai vasta ensimmäistä kertaa bingoa kokeileva, olet tervetullut bingoilemaan.
Kolmen ensimmäisen bingokierroksen voittajat palkitaan pienellä, peliaiheisella palkinnolla.
Tervetuloa mukaan!

Myyttejä ja mystiikkaa
2024-10-31 17:00 - 17:30 | Puijonlaakson kirjasto, Mailatie 2, Kuopio, 70200, Suomi
Kokoontumisajat (Puijonlaakson kirjasto / Teams):
to 19.9. klo 17–17.30
to 31.10. klo 17–17.30
to 28.11. klo 17–17.30
Tule Puijonlaakson kirjastoon kuuntelemaan vinkkejä kirjoista, joissa on esillä erilaisia myyttejä, tai jotka sisältävät mystiikkaa. Voit osallistua myös Teamsin välityksellä.
Kirjaston henkilökunta vinkkaa kauno- ja tietokirjoja, joissa käsitellään eri kulttuurien uskomuksia, uskontoja, filosofioita ja maagisia asioita. Vinkkaustapahtumia on syksyn aikana kolme ja niitä on mahdollista seurata myös verkossa. Kirjojen esittelyn jälkeen on mahdollista jäädä keskustelemaan päivän teemasta.
To 19.9. klo 17.00–17.30
Pohjoisia myyttejä ja maagista realismia
Vinkkaamme kauno- ja tietokirjoista, joiden avulla voi tutustua pohjoiseen perinteeseen ja teoksiin, joissa on hyödynnetty suomalaista kansanperinnettä ja -myyttejä.
To 31.10. klo 17.00–17.30
Läntistä uskonnollisfilosofista mystiikkaa
Vinkkaamme kauno- ja tietokirjoista, joissa käsitellään läntisen maailman uskonnollista, mystistä ja filosofista ajattelua.
To 28.11. klo 17.00–17.30
Itäistä maailmojen välejä rikkovaa mystiikkaa
Vinkkaamme kauno- ja tietokirjoista, joissa käsitellään itämaisia uskontoja, mystiikkaa ja myyttejä.
Noudatamme kirjaston henkisesti turvallisen tilan periaatteita. Työntekijät ohjaavat keskustelua ja varmistavat että tilaisuus on kaikille osallistujille mukava. Arvostamme jokaisen omaa henkilökohtaista tilaa ja rauhaa. Suhtaudumme käsiteltäviin teemoihin ja teoksiin avoimesti ja ennakkoluulottomasti. Pohdimme mitä sanomme, kuuntelemme ja arvostamme toisiamme ja keskustelemme rennosti yhdessä.
Tilaisuus on kaikille avoin eikä edellytä ilmoittautumista.
Voit osallistua tapahtumaan joko paikan päällä tai Teamsin kautta.
TapahtumanTeams-linkki
Tervetuloa!

Jännityslukupiiri
2024-10-30 17:30 - 18:30 | Pääkirjasto, Maaherrankatu 12, Kuopio, 70100, Suomi
Jännityslukupiiri kokoontuu keväällä pääkirjaston koulutustilassa kerran kuussa torstaisin klo 17.30–18.30.
Sinun ei tarvitse ilmoittautua, ja mukaan voit tulla useammalle tai vain yksittäisellekin kerralle!

30.1.
Sebastian Fitzek: Unissakävelijä
27.2.
Sarah Pearse: Parantola
27.3.
Anu Ojala: Kuolinsoitto
24.4.
Christian Unge: Läpi veden, läpi tulen

Tervetuloa!

Satutunnit pääkirjastolla syksyllä 2024
2024-10-30 10:00 - 10:30, 2024-10-23 10:00 - 10:30, 2024-10-16 10:00 - 10:30 | Pääkirjasto, Maaherrankatu 12, Kuopio, 70100, Suomi
Pääkirjaston satutunnit pidetään keskiviikkoisin klo 10 pääkirjaston kokoussalissa (1. krs.) ellei toisin mainita.
Satutunti kestää noin puoli tuntia ja sopii parhaiten yli kolmivuotiaille.
Tervetuloa!
28.8. Oh my! Dragons!! (englanninkielinen)
4.9. Uusia kavereita
11.9. Aikamoiset apinat: Kuopion museon Apinat! -näyttelyn satutunti pääkirjaston kokoussalissa
” Kuopion museossa vietetään Apinat!-näyttelyn viimeisiä viikkoja. Niiden ratoksi kädelliset pääsevät pääosaan myös Kuopion pääkirjaston satutunneilla.
Keskiviikkona 11.9. klo 10 vuorossa ovat kirjaston apinamaisimmat sadut. Niitä rytmittää museon kokoelma hauskoja, hurjia ja hämmentäviä apinafaktoja. ”
18.9. Lähdetään metsäretkelle (tukiviitottu, HUOM! pedatila)
25.9. Syksyn merkkejä
2.10. Eläimellistä menoa: Eläinten päivän satutunti Kuopion museon monitoimitilassa
”Lokakuun alkupuolelle ajoittuvan eläinten viikon kunniaksi Kuopion pääkirjaston satutunti tulee vieraisille Kuopion museon monitoimitilaan 2.10. klo 10. Sitä varten hyllyistä kaivetaan kaikkein ihanimmat eläinsadut. Niiden sekaan sujautellaan myös muutamia mielenkiintoisia tiedonmuruja tarinoiden tähdistä. ”
9.10. Vauhtia valtateillä (HUOM! pedatila)
16.10. Söpöjä eläinystäviä (tukiviitottu)
23.10. Ukrainankielinen satutunti
30.10. Tähtitaivas
6.11. Kurkistetaan naapuriin! ruotsalaisuuden päivä (HUOM! pedatila)
13.11. Leivotaan! (tukiviitottu)
20.11. Turvassa! Lapsen oikeuksien päivä
27.11. Junamatka
4.12. Kynttilän valossa
11.12. Talvipuuhastelua
18.12. Vironkielinen satutunti

Lasten touhulauantai pääkirjastolla
2024-10-26 10:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään touhupäivää Kuopion pääkirjastoon! Elokuusta alkaen joka kuun viimeisenä lauantaina Kuopion pääkirjastolla kokoonnutaan viettämään lasten touhulauantaita. Touhulauantaissa katsellaan pääkirjaston kokoussalissa klo 10 alkaen lastenelokuvaa ja iltapäivästä klo 13 pääsee tekemään vaihtuvaa pajatoimintaa lasten- ja nuortenosastolla.
Kirjaston leffahetkissä noudatetaan KAVI:n asettamia ikärajoja, joissa jousto on 3 vuotta mikäli lapsi osallistuu tapahtumaan täysi-ikäisen, tutun huoltajan seurassa. Tarkistathan elokuvien ikärajat etukäteen. Iltapäivän pajatoiminnoissa suositusikäraja on +5, nuoremmat täysi-ikäisen huoltajan seurassa.
|31.8. Elokuva: Pelle Hermanni ja Hypnotisoija (S) Työpaja: Kivilemmikki-työpaja
Vaivaako lemmikkikuume? Ei huolta! Tervetuloa lemmikkikivi-pajaan pääkirjaston lasten- ja nuortenosaston työpajatilaan. Tuo oma kivesi ja luo kirjaston tarjoamilla materiaaleilla siitä ikioma, ikuinen lemmikki! HUOM! Pajaan kannattaa varautua vaatteilla, joiden likaantuminen ei haittaa.
| 28.9. Elokuva: Muuttomatka (K7) Työpaja: Nirppu ja hyvän mielen resepti -työpaja.
|26.10. Elokuva: Ryhmä Hau: Mahtielokuva (S) Työpaja: Tule askartelemaan oma uniikki jääkaappimagneettisi pääkirjaston työpajatilaan klo 13 alkaen. Kirjastolta löytyy erilaisia askartelutarvikkeita ja -koristeita magneetin tekemiseen, joten vain luovuus on rajana. Paikalla on kirjaston työntekijä, joka auttaa tarvittaessa magneetin valmistumisessa. Ollaan luovia ja tehdään hienoja koristeita!”
|30.11. Elokuva PERUTTU!
Työpaja klo 13 omatoiminen: Kuopio täyttää ensi vuonna 250-vuotta ja juhliminen aloitetaan jo nyt! Tervetuloa siis teemalliseen legopajaan, jossa aiheena on Kuopio. Tule rakentamaan oma lempipaikkasi Kuopiossa tai rakenna jotain mitä tahtoisit tulevaisuuden Kuopioon tehtävän.
| 28.12. Elokuva: Urpo & Turpo- Johtolangan jäljillä (S) Työpaja: Uuden vuoden askarteluja
Valmistaudu uuteen vuoteen erilaisilla askarteluilla. Askartelupajassa pääset tekemään erilaisia koristeita uuden vuoden juhlintaan.

Pyörön kirjaston satutunnit syksyllä 2024
2024-10-25 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa Pyörön kirjaston satutunneille syksyllä 2024!
Satutunnit alkavat klo 9.15 ja kestävät noin puoli tuntia

pe 16.8. KAIKKI
ke 4.9. 2–4-vuotiaat
pe 27.9. 3–5-vuotiaat
pe 25.10. 5–7-vuotiaat
pe 8.11. 1–3-vuotiaat
pe 29.11. 2–4-vuotiaat

HUOM! Joulukuun satutunti peruttu!
Yhteistyössä Sanataidekoulu Aapeli

Svenska klubben
2024-10-23 17:00 - 18:00, 2024-10-10 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Tervetuloa mukaan!
Kokoontumiskerrat:

ke 11.12.24

to 16.1.25
ke 29.1.25
to 20.2.25
ke 5.3.25
to 10.4.25
ke 23.4.25
to 15.5.25

Mosaiikki-mediateospaja
2024-10-23 12:00 - 18:00 | Pääkirjasto, Maaherrankatu 12, Kuopio, 70100, Suomi
Kuopion pääkirjaston lasten- ja nuortenosaston koulutustilassa ke 23.10. klo 12 – 18
Haluatko olla mukana luomassa yhtä Välke-valotapahtuman teoksista? 💡
Tule mukaan luomaan ainutlaatuista Mosaiikki-mediateosta, jossa hyödynnetään tekoälytyökaluja, mediataidetta ja videomappingia.
Työpajan ohjaa kansainvälisesti tunnettu mediataiteilija ja taidepedagogi Niko Tiainen.
Työpaja on kaikille avoin – tule mukaan luomaan mediataidetta yhdessä! ✨
Teos on osa Kulttuurin digitalisaation osaamiskeskuksen KUDOS-projektia, joka on Oulun, Jyväskylän, Kuopion ja Lahden kaupunkien yhteiskehittämisen toimintamalli. Projektin tavoitteena on kasvattaa kuntien kulttuuritoiminnan diginäkyvyyttä.

Taikasauvoja ja loitsuja -työpaja Karttulan kirjastossa
2024-10-18 10:00 - 14:00 | Karttulan kirjasto, Kissakuusentie 20, Karttula, 72100, Suomi
Tervetuloa Karttulan kirjastoon tekemään oma taikasauva ja loitsuja pe 18.10. klo 10 – 14!
Työpajaan voivat osallistua kaikenikäiset. Työpajan järjestää Lastenkulttuurikeskus Lastu yhdessä Karttulan kirjaston kanssa.

Kuopion kalevalaiset ry:n satuhetket pääkirjastolla
2024-10-17 11:00 - 11:30, 2024-10-17 10:00 - 10:30 | Pääkirjasto, Maaherrankatu 12, Kuopio, 70100, Suomi
Pääkirjaston lasten- ja nuortenosaston lavalla to 17.10. klo 10 ja 11

Tervetuloa viettämään Saagan päivää Kuopion pääkirjastolle!
Kuopion kalevalaiset ry esittää vanhoja kansantarinoita sekä Kirsi Kunnaksen sanataiturointeja ihanan säestyksen saattelemana.

Tapahtumaan on vapaa pääsy!

Lautapeli-illat 15–200-vuotiaille / Board game nights for ages 15–200
2024-10-16 15:00 - 18:30 | Pääkirjasto, Maaherrankatu 12, Kuopio, 70100, Suomi
Keväällä pääkirjastolla lautapelaillaan jälleen yhdessä useamman kerran! Lautapeli-illat on tarkoitettu kaikille 15–200-vuotiaille, ja niitä pidetään keväällä viisi kertaa vaihtuvin teemoin. Pelailupaikkana pääkirjaston 2. kerros.
Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa.

Ajankohdat ja teemat:
Ke 22.1. klo 15–18.30
Kirjastolaisten lempipelit
Ke 19.2. klo 15–18.30
Yhteistyöpelit
Ke 19.3. klo 15–18.30
Sanapelit
Ke 23.4. klo 15–18.30
Tarinalliset pelit
Ke 14.5. klo 15–18.30
Korttipelit
Tervetuloa!

Board game nights for ages 15–200

Come and spend a fun game night at the library in nice company!
You can play the themed games or choose one of the other featured games. There is also the staff to guide you and play with you. There will be five board game nights in the spring season.
Place: Kuopio Main Library, 2. floor.
Schedule and themes:
Wed 22.1. 15–18.30
Librarians’ favorite games
Wed 19.2.15–18.30
Co-operative games
Wed 19.3.15–18.30
Word games
Wed 23.4.15–18.30
Story games
Wed 14.5.15–18.30
Card games
Welcome!

Konsolipelikeskiviikko
2024-10-16 14:00 - 18:00 | Pääkirjasto, Maaherrankatu 12, Kuopio, 70100, Suomi
Kerran kuukaudessa Kuopion pääkirjastolla kokoonnutaan pelillisissä merkeissä! Konsolipelikeskiviikossa pääsee tutustumaan ja pelaamaan kuukausittain vaihtuvaa konsolipeliä. Olit sitten jo kova pelikonkari, vasta konsolipeleihin tutustumassa oleva ummikko tai vanhempi, jota oman lapsen peliharrastus ja pelimaailma mietityttää, olet tervetullut tapahtumaan. Pelaaminen ei ole pakollista vaan mukaan voi tulla myös katsojan ja kuuntelijan roolissa! Tervetuloa!
Konsolipelikeskiviikko klo 14–18 pääkirjaston lasten- ja nuortenosaston koulutustilassa:

Ke 11.9. Playstation 5 ja Minecraft.

Tule tekemään kirjastolle oma tukikohta! Valitse kirjaston tekemästä listasta itsellesi haaste ja rakenna se!

Ke 16.10. Playstation 5 ja Lego Harry Potter
Ke 6.11. Nintendo Switch ja Teenage Mutant Ninja Turtles: The Wrath of the Mutants
Ke 11.12. Xbox One, The LEGO Ninjago Movie Video Game

Suositusikäraja 7+, nuoremmat täysi-ikäisen huoltajan seurassa.

Maaningan kirjaston satutuokiot
2024-10-15 10:00 - 10:30 | Maaningan kirjasto, Keskusraitti 3, Maaninka, 71750, Suomi
Maaningan kirjaston satutuokiot alle kouluikäisille kerran kuussa tiistaina klo 10.00-10.30.
Tervetuloa!
Ti 20.8. Ihanat lemmikit
Ti 17.9. Arjen askareita
Ti 15.10. Hui kauhistus!
Ti 12.11. Sisarusten kesken
Ti 10.12. Joulua odotellessa

Myllyn näyttely
2024-10-14 09:00 - 2024-10-27 16:00 | Pääkirjasto, Maaherrankatu 12, Kuopio, 70100, Suomi
Myllyn näyttely: Maalauksia ja veistoksia
Järj. Luovien alojen yhdistys Pro Mylly ry
Tervetuloa!

Tyttöjen päivän korupaja
2024-10-11 12:00 - 15:00 | Nilsiän kirjasto, Ukko-Paavontie 15, Nilsiä, 73300, Suomi
Tyttöjen päivänä 11.10. järjestetään Nilsiän kirjastossa korupaja klo 12–15.
Korupajaan voit tulla askartelemaan koruja omatoimisesti. Kirjastolla on valmiita välineitä, mutta halutessasi voit ottaa esim. omia helmiä mukaan.
Tervetuloa!

Satumuskarit pääkirjastolla
2024-10-11 10:30 - 11:00, 2024-10-11 10:00 - 10:30 | Pääkirjasto, Maaherrankatu 12, Kuopio, 70100, Suomi
Satumuskarit palaavat!
Kuopion pääkirjaston lasten- ja nuortenosastolla järjestetään syksyn ja talven aikana Taaperoiden satumuskareita, joissa ihania satuja kuvitetaan musikaalisin keinoin. Satumuskarit on tarkoitettu taaperoikäisille lapsille oman aikuisen kanssa. Kesto noin 30 min.
Ilmoittauduthan tapahtumaan ennakkoon soittamalla numeroon 044 718 2321.
Mukaan mahtuu max. 10 lasta huoltajineen.
Satumuskaria pitää Savonian musiikkipedagogiopiskelija Mira Palkeinen
Taaperoiden satumuskarit Kuopion pääkirjaston lastenosaston koulutustilassa:
pe 20.9. klo 10 ja 10.30
pe 11.10. klo 10 ja 10.30
pe 22.11. klo 10 ja 10.30
to 12.12. klo 10 ja 10.30

Syntytarinat-klubilla kirjailijavieraana Merja Mäki
2024-10-10 17:00 - 18:00 | Pääkirjasto, Maaherrankatu 12, Kuopio, 70100, Suomi
Syntytarinat-klubilla kirjailijavieraana Merja Mäki
Kuopion pääkirjaston ylälavalla to 10.10. klo 17.00 alkaen
Haastattelijana Aino-Maria Savolainen
Huom! Tilaisuus myös Iisalmen kirjastolla pe 11.10. klo 17!
Iisalmen tilaisuutta voi seurata myös Facebookin livelähetyksenä: https://www.facebook.com/kirjastoiisalmi

Kielikahvila / Language Café, Puijonlaakso
2024-10-10 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Let’s speak Suomi! Tule Puijonlaakson kirjaston kielikahvilaan harjoittelemaan suomea rennossa ilmapiirissä.
Kielikahvila on kaikille avoin, rento tapahtuma, jossa pelataan hauskoja pelejä ja harjoitellaan puhumaan suomea. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.
Kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan ja ota mukaan rentoa asennetta ja hymyä – vaikka koko perheen voimin! Tarjolla on kahvia ja teetä!
Tapahtuma on maksuton, eikä siihen tarvitse ilmoittautua etukäteen.
Tervetuloa!

Lets speak Suomi! Welcome to Puijonlaakso Library Language Café to learn to speak Finnish in a relaxed atmosphere.
Language Café is an open, relaxed event where you can practice speaking Finnish while playing board games. When you strike up a conversation, it’s easy to get to know new people and cultures.  Of course, you can also participate just by listening!
Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.
To 12.9. 17.00-18.00, To 10.10. 17.00-18.00, To 14.11. 17.00-18.00, To 12.12.klo 17

Pyörön kirjaston lukupiiri
2024-10-09 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Kokoonnumme seuraavina keskiviikkopäivinä klo 17.30–18.30:

15.1.
Selvää jälkeä / Pentti Tuovinen
12.2.
Kukaan ei puhu tästä / Patricia Lockwood
TAI vaihtoehtoisesti:
Räjähdysvaara / Kaisa Pylkkänen

12.3.
Olive, taas / Elizabeth Strout
9.4.
Annikin sota ja rauha / Satu Saarinen
7.5.
Kotiapulainen / Freida McFadden

Tervetuloa!

Juankosken kirjaston lukupiiri
2024-10-09 17:30 - 18:30 | Juankosken kirjasto, Juankoskentie 26, Kuopio, 73500, Suomi
Lukupiiri kokoontuu Juankosken kirjastolla seuraavina päivinä klo 17.30–18.30
8.1., 5.2., 12.3., 9.4. ja 7.5.

Tammikuun kirja
Ekman: Huijareiden paraati
Helmikuun kirja
Wodin: Nastjan kyyneleet
Maaliskuun kirja
Mika Waltarin tuotanto
Huhtikuun kirja
Sheldrake: Näkymätön valtakunta
Toukokuun kirja
Portin: Radio Popov

Tervetuloa mukaan!

Vehmersalmen kirjaston neulelukupiiri
2024-10-09 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Kokoonnumme seuraavina keskiviikkopäivinä Vehmersalmen kirjastossa
klo 17.00–18.00:
4.12.2024
Ninni Schulman: Tyttölapsi nro 291

15.1.2025
Anneli Jordahl: Karhunkaatajan tyttäret
12.2.2025
Katariina Hakaniemi: Oli myös onnellisia kuukausia
19.3.2025
Satu Vasantola: Kun isä osti Merenkurkun
16.4.2025
Milla von Plato: Hyvää iltaa
14.5.2025
Virpi Hämeen-Anttila: Sarastus
Tervetuloa mukaan!

Elävä äänikirja
2024-10-09 17:00 - 18:00 | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen? Tule kuuntelemaan ääneen luettua kirjallisuutta, käsityön kanssa tai ilman!
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja värikyniä.
Pääkirjaston Kohtaamo klo 17:
ke 22.1. | ke 12.2. | ke 12.3. | ke 9.4.
